
                                                                                                           Αθήνα, 11-5-2026
Προς: τα μέλη του Συλλόγου, ΔΟΕ, Συλλόγους Εκπ/κών  Π.Ε.,  στην Διεύθυνση Α’ Αθήνας, συντονιστές σχολικής και προσχολικής αγωγής της περιοχής μας
Θέμα: Οι νεοδιόριστοι/ες είναι μόνιμοι/ες! Παρασκευή 15/5, συγκέντρωση διαμαρτυρίας έξω από τον χώρο του Διοικητικού Εφετείου (Λουίζης Ριανκούρ 85), 9.00πμ! Κηρύσσουμε 1-3 ώρες διευκολυντική στάση εργασίας (8.00-11.00)
Την Παρασκευή 15/5/2026 συζητιέται μετά από αναβολή στο Διοικητικό Εφετείο Αθηνών μία από τις αιτήσεις μονιμοποίησης των συναδέλφων/ισσών νεοδιόριστων του 2021 και η τελευταία αίτηση μονιμοποίησης νεοδιόριστων του 2022 του συλλόγου μας με τον νομικό σύμβουλο του Αριστοτέλη, Παλαιολόγο Παλαιολόγο. 
Η ένδικη αυτή ενέργεια εντάσσεται στο πλαίσιο των αγώνων για την ακώλυτη και άμεση μονιμοποίηση των συναδέλφων νεοδιόριστων, που παραμένουν «δόκιμοι», μέσω του καθεστώτος εκβιασμού και ομηρίας που προσπαθεί να περάσει το Υπουργείο Παιδείας για να προωθήσει την αξιολόγηση εκπαιδευτικών και σχολείων.

Καλούμε τους/τις συναδέλφους/ισσες στη συγκέντρωση διαμαρτυρίας, έξω από τον χώρο του Διοικητικού Εφετείου (Λουίζης Ριανκούρ 85), στις 9.00πμ, την ώρα του διοικητικού εφετείου. Κηρύσσουμε 1-3 ώρες διευκολυντική στάση εργασίας (8:00-11:00) για την Παρασκευή 15/5 για τη συμμετοχή των εκπαιδευτικών στην κινητοποίηση. Με το έγγραφο αυτό ενημερώνουμε και τη διεύθυνση Α’ Αθήνας.
Απαιτούμε να πάψει η ομηρία των νεοδιόριστων. Οι νεοδιόριστες/οι είναι μόνιμες/οι!
Ακώλυτη, άμεση μονιμοποίηση όλων των νεοδιόριστων όλων των ετών

Καμία σύνδεση μονιμοποίησης με την αξιολόγηση

Η αξιολόγηση δε θα περάσει! Δεν υποχωρούμε!
ΓΙΑ ΤΟ ΔΣ

Η πρόεδρος                                      Ο γραμματέας
                                       Ρέππα Ντίνα                                     Μαρούτας Γιάννης
